

**APLINKOS APSAUGOS AGENTŪRA**

**TARŠOS INTEGRUOTOS PREVENCIJOS IR KONTROLĖS**

**LEIDIMAS Nr. T-KL.10-25/2019**

**302696755**

**(Juridinio asmens kodas)**

**UAB „NOFIR“ Pramonės g.5I ir 5U, Tauragė, tel. 8-640 11539,**

**tel. 8-640 11539, el. p.** [**lina@nofir.no**](mailto:lina@nofir.no)

(ūkinės veiklos objekto pavadinimas, adresas, telefonas)

**UAB „NOFIR“ Pramonės g.5I, Tauragė, tel. 8-640 11539, el. p.** [**lina@nofir.no**](mailto:lina@nofir.no)

(veiklos vykdytojas, jo adresas, telefono, fakso Nr., elektroninio pašto adresas)

Leidimą (be priedų) sudaro 27 puslapiai

Išduotas 2019 m. birželio 19 d.

Šio leidimo parengti 3 egzemplioriai

Direktoriaus pavaduotoja,

atliekanti direktoriaus funkcijas Aldona Margerienė

(pareigos) (pavardė) (parašas)

Paraiška 2019-02-12 raštu Nr. (7-11 14.3.12E)2-6764 suderinta su Nacionalinio visuomenės sveikatos centro prie Sveikatos apsaugos ministerijos Tauragės departamentu.

**I. BENDROJI DALIS**

**1. Įrenginio pavadinimas, gamybos (projektinis pajėgumas) arba vardinė (nominali) šiluminė galia, vieta (adresas).**

UAB „Nofir” pagal veiklos pobūdį priskiriamas atliekų tvarkytojams. Ūkinę veiklą bendrovė vykdo dviejuose greta vienas kito esančiuose žemės sklypuose: Pramonės g.5I, Tauragėje ir Pramonės g. 5U, Tauragėje.

Pirmojo žemės sklypo, kuriame yra aikštelė ir pastatai, plotas yra 1,2259 ha, sklypo kadastrinis numeris 7755/0023:44, žemės naudojimo būdas – pramonės ir sandėliavimo objektų teritorijos, o pagrindinė naudojimo paskirtis – gamybos ir pramonės.

Antrojo žemės sklypo, kuriame yra 1 ha ploto aikštelė, bendras plotas yra 3,1586 ha, sklypo kadastrinis numeris 7755/0023:48, žemės naudojimo būdas – pramonės ir sandėliavimo objektų.

Žemės sklypai ir pastatai nuosavybės teise priklauso UAB “Egersund Net“, o UAB “„Nofir““ veiklai nuomoja pastatus ir aikšteles pagal tarpusavio sutartis su UAB “Egersund Net“.

Žemiau pateikiama situacinė schema Tauragės miesto objektų atžvilgiu



Veiklavietė Pramonės g.5I ir 5U, Tauragė

- gyvenamoji teritorija

- mokymo įstaiga – Jovarų pagr. mokykla

Veiklos vieta yra Tauragės miesto pramoninėje zonoje, miesto rytinėje dalyje. Nuo veiklos vietos artimiausios pavienės sodybos yra šiaurės rytų pusėje - 0,3 km atstumu ir vakarų pusėje – 0,59 km atstumu; miesto gyvenamasis rajonas yra 1,1 km atstumu šiaurės vakarų kryptimi. Artimiausia mokymosi įstaiga – Jovarų pagrindinė mokykla nutolusi 1,5 km atstumu. Medicinos įstaigų 1,5 km atstumu nėra.

|  |
| --- |
| Veiklos vietos sklypas neturi specialaus teritorijos apsaugos statuso. Artimiausia saugoma teritorija - Jūros ichtiologinis draustinis, kuris skirtas saugoti [lašišų](http://www.wikiwand.com/lt/La%C5%A1i%C5%A1a), [šlakių](http://www.wikiwand.com/lt/%C5%A0lakis), [upėtakių](http://www.wikiwand.com/lt/Up%C4%97takis) ir [žiobrių](http://www.wikiwand.com/lt/%C5%BDiobris) nerštavietes. Atstumas iki draustinio 1,8 km. Artimiausios Natura 2000 teritorijos: BAST (buveinių apsaugai svarbi teritorija) yra Jūros upė žemiau Tauragės (1,8 km.), PAST (paukščių apsaugai svarbios teritorijos): Šešuvies ir Jūros upės slėniai (1, 9 km).  Atstumas iki Tauragės miško yra 1,4 km, iki Taurų miško 3,3 km. Teritorijoje ir gretimybėse nėra pievų, pelkių. Iki Beržės upelio yra 250 m, o iki šio upelio pakrantės apsauginės juostos yra 145 m, iki Jūros upės yra 1,9 km.  Veiklavietės teritorija nepriskiriama jautrioms aplinkos apsaugos požiūriu teritorijoms (vandens pakrančių zonų, potvynių zonų, karstinio regiono, gėlo ir mineralinio vandens vandenviečių, jų apsaugos zonų ir juostų ir kt.) ir nepatenka į tokias teritorijas. Rytų pusėje nuo teritorijos yra Tauragės keramikos gamyklos iškasti tvenkiniai. |



UAB „Nofir“veiklavietė


1,9 km

1,8 km

900 m

**Artimiausios saugomos ir Natura 2000 teritorijos**

Šaltinis [www.geoportal.lt/map/](http://www.geoportal.lt/map/) , ortofoto 2015-2016 m.



Vandens telkinys

1

**Vandens telkinių apsaugos zonos ir juostos**

Šaltinis <https://uetk.am.lt/portal/startPageForm.action>

**2. Ūkinės veiklos aprašymas.**

Tinklų atliekų, susidariusių pvz. Norvegijoje, vežti tiesiogiai perdirbimui pas galutinį atliekų tvarkytoją nėra galimybės, nes tinklai yra pagaminti iš įvairių plastikų: PA6(nailonas), PP(polipropilenas), PE(polietilenas) ir kt. Jie visi skiriasi savo savybėmis (lydymosi temperatūra, kietumu ir t.t.). Galutiniai plastikų perdirbėjai dirba su skirtingais plastikais. Pvz. UAB „Nofir“, išardžiusi tinklus ir išrūšiavusi, parduoda plastiko atliekas į Slovėniją, kuri perdirba tik PA6 plastiko rūšį. UAB „Nofir“ priima importuotus tinklus, išardo ir išrūšiuoja į atskiras plastikų rūšis ir tik tuomet atliekas parduoda galutiniams atliekų perdirbėjams. UAB „Nofir“ yra kaip atliekų tarpinis tvarkytojas, perduodantis dalinai sutvarkytas atliekas tolimesniam tvarkymui įmonėms, kurios turi teisę ir gali tai atlikti.

2018-07-06 įsigaliojo Europos Sąjungos Tarybos reglamentas nr.2017/997, 2017-06-08, kuriuo iš dalies buvo pakeistos Europos Parlamento ir Tarybos direktyvos 2008/98/EB III priedo nuostatos dėl pavojingos savybės HP 14 “ekotoksiškumas”. Šis pakeitimas palietė tik žuvų fermų tinklus, kurie yra impregnuoti divario oksidu (vario suboksidu, Cu2O), kuriam prisikiriama pavojingumo frazė H410 – „pavojinga vandens aplinkai – lėtinis pavojus, 1 kategorija“.

Iki 2018-07-06 žuvų fermų tinklai buvo priskiriami nepavojingosioms atliekoms kodu 02 01 99, ir juos UAB „Nofir“ tvarkė kaip nepavojingąsias atliekas. Nuo 2018-07-06 tinklai, kurių impregnanto sudėtyje yra divario oksido (Cu2O > 0,25 % svorio), priskiriami pavojingosioms atliekoms pagal HP 14 “ekotoksiškumas”. Joms suteikiamas atliekos kodas 02 01 08\*. Įvertinus, kad visų importuojamų impregnuotų žuvų fermų tinkluose divario oksido (Cu2O) paprastai būna daugiau nei 0,25 % svorio, todėl visi importuojamų impregnuotų žuvų fermų tinklai priskiriami pavojingoms atliekoms kodu 02 01 08\*, nepriklausomai nuo divario oksido (Cu2O) kiekio juose.

Žuvų fermų tinklų užterštumo lygis pagal divario oksidą (Cu2O)+ vaškas nustatomas laboratorijoje, pagal nustatytą procedūrą. Jei užterštumas < 25 %, tinklai tik ardomi ir atiduodami perdirbimui kitiems atliekų tvarkytojams, jei bendras užterštumas >25 %, tinklai ardomi ir plaunami. Tvarkant tinklus, atskiriamos medžiagos ir daiktai, kuriuos ir ateityje bus galima panaudoti (pvz. plūdės, svareliai).

Iš užteršto plovimo vandens atskiriamas dumblas (19 08 13\* kitokių pramoninių nuotekų valymo dumblas). Planuojama, kad dumblo susidarys apie 70 t/m.

Veikloje gamybinės nuotekos susidaro, bet jos valomos įmonėje ir cirkuliuoja apytakine sistema. Išvalytos nuotekos (plovimo vanduo) vėl naudojamos tinklų plovimui. Reikalingas tik vandens papildymas, nes plaunami tinklai turi savybę absorbuoti (įgerti) vandenį, kuris vėliau išgarinamas kaloriferių pagalba.

Paviršinės (lietaus) nuotekos. Aikštelės padengtos kieta danga. Aikštelėse laikomos, tvarkomos tik nepavojingos atliekos. Paviršinės nuotekos nuo aikštelių surenkamos įrengtų pagal nuolydį šulinėlių pagalba. Aikštelė nuomojama iš UAB “Egersund Net“, todėl paviršinės nuotekos surenkamos UAB “Egersund Net“ priklausančiais tinklais ir vėliau išleidžiamos į Tauragės miesto lietaus kanalizacijos tinklus, kuriuos eksploatuoja UAB „Tauragės vandenys“. UAB“ Egersund Net“ paviršinių nuotekų išleidimui 2018-04-11 yra pasirašiusi sutartį su UAB „Tauragės vandenys“.

Oro tarša. Tinklų plovimo įranga susideda iš plovimo ir džiovinimo kameros. Išplauti tinklai džiovinami su kaloriferiais, kurie pritvirtinti džiovinimo kameros sienoje. Jie pučia į džiovinimo kamerą karštą orą. Kaloriferiai pajungti nuo esamo dujinio šildymo katilo „Buderus“, kuris naudojamas gamybinėms patalpos šildyti. Katilinėje sumontuoti „Buderus“ katilai -2 vnt., kurių kiekvieno našumas po 190 kW. Vienu metu dirba tik vienas katilas, kitas yra atsarginis.

**3. Veiklos rūšys, kurioms išduodamas leidimas:**

**1. Lentelė. Įrenginyje leidžiama vykdyti ūkinė veikla**

|  |  |
| --- | --- |
| **Įrenginio pavadinimas** | **Įrenginyje leidžiamos vykdyti veiklos rūšies pavadinimas pagal Taisyklių 1 priedą ir kita tiesiogiai susijusi veikla** |
| **UAB“„NOFIR“**  **atliekų apdorojimo įrenginiai** | 5. 1. 2. pavojingųjų atliekų panaudojimas, kai pajėgumas didesnis kaip 10 tonų per dieną, įskaitant fizinį-cheminį apdirbimą;  5.4. nepavojingų atliekų panaudojimas, kaip pajėgumas didesnis kaip 75 tonos per dieną;  5.6. pavojingųjų atliekų laikymas (netaikoma sąvartynams), kai bendras pajėgumas yra didesnis kaip 50 tonų, išskyrus laikinąjį laikymą atliekų susidarymo vietoje prieš surenkant. |

**4. Veiklos rūšys, kurioms priskirta šiltnamio dujas išmetanti ūkinė veikla.**

Ūkinė veikla nepatenka į Lietuvos Respublikos klimato kaitos valdymo finansinių instrumentų įstatymo 1 priede nurodytų veiklų sąrašą.

**5. Informacija apie įdiegtą vadybos sistemą.**

UAB „Nofir“ įdiegta aplinkos apsaugos vadybos sistema pagal ISO 14001.

**6. Asmenų atsakomybė pagal pateiktą deklaraciją.**

Už UAB „Nofir“ aplinkos apsaugą atsakingas įgaliotas asmuo - Lina Petraitienė, tel. 8-640 11539, el. p. [lina@nofir.no](mailto:lina@nofir.no)

**2 lentelė. Įrenginio atitikties GPGB palyginamasis įvertinimas**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Aplinkos komponentai, kuriems daromas poveikis** | **Nuoroda į ES GPGB informacinius dokumentus, anotacijas** | **GPGB technologija** | **Su GPGB taikymu susijusios**  **vertės, vnt.** | **Atitikimas** | **Pastabos** |
| 1 | 2 | 3 | 4 | 5 | 6 | 7 |
|  |  |  | **Bendrosios GPGB išvados** |  |  |  |
| 1 | Vadyba | 1, 3 GPGB | Įgyvendinti ir palaikyti Aplinkos Vadybos Sistemą | - | Atitinka | Įmonėje veikia aplinkosaugos vadybos sistema (IVS), atitinkanti tarptautinį standartą ISO 14001 |
| 2 | Siekimas padidinti įrenginio bendrą aplinkosauginį veiksmingumą | 2 GPGB | a. Atliekų apibūdinimo ir priimtinumo nustatymo procedūrų nustatymas ir įgyvendinimas | - | Atitinka | Prieš priimant atliekas, pasirašomos sutartys su atliekų darytojais. Sutartyse nurodomi priimamų atliekų tvarkymo būdai, kriterijai, tame tarpe užterštumas, pavojingumas. Pastoviai renkama informacija apie technines galimybes perdirbti gaunamas atliekas |
| b. Atliekų priėmimo procedūrų nustatymas ir įgyvendinimas | - | Atitinka | Nustatyta atliekų priėmimo tvarka, apimanti ką reikia patikrinti, kai atliekos pristatomos į įrenginį, taip pat nustatomi atliekų priėmimo ir atsisakymo jas priimti kriterijai. Pvz.a) žuvų fermų tinklų (atliekos kodas 020108\*) užterštumas tikrinamas laboratorijoje. b) sutartyse dėl žuvų fermų pašarų tiekimo vamzdžių priėmimo numatyta, kad jie bus švarūs ir nebus užteršti pašarų likučiais. Priimant šias atliekas, darbuotojas vizualiai apžiūri šias atlliekas, ir, nustačius taršos atvejus, vamzdžiai grąžinami siuntėjui. c) nustatomos tinklų plastiko rūšys |
| c. Atliekų sekimo sistemos ir apyrašo sukūrimas ir įgyvendinimas | - | Atitinka | Pastoviai yra sekama kur, kokių ir kiek atliekų yra veiklavietėje.  Atliekų tvarkymo apskaita vykdoma GPAIS sistemoje ir įmonėje naudojamoje programoje «Administration web».  Apskaita apima: atliekų priėmimo/naudojimo/perdavimo datos; atliekų kodai ir kiekiai; naudojimo kodai; informacija apie ankstesnį atliekų turėtoją (-us), priimtinumo nustatymo ir priėmimo metu atliktų analizių rezultatai, numatoma apdorojimo seka (sudėties nustatymas, rūšiavimas, ardymas, plovimas), vietoje laikomų atliekų pobūdis ir kiekis |
| 1 | 2 | 3 | 4 | 5 | 6 | 7 |
|  |  |  | d. Sutvarkytų atliekų kokybės valdymo sistemos sukūrimas ir įgyvendinimas | - | Atitinka | taikant esamus EN standartus, siekiama užtikrinti, kad apdorotos atliekos atitiktų lūkesčius. Vykdoma atliekų apdorojimo ciklo analizė. Atliekos tvarkomos siekiant:  a) pirmiausia atliekas paruošti naudoti pakartotinai (t.y. atliekų tvarkymo kodas R101 ) pagaminant produkus/prekes: kodas **4503** - gamtinės kamštienos dirbiniai (plūdės); kodas **3900** - plastikai ir jų gaminiai (tinklai, žiedai); kodas **7806** - kiti švino gaminiai (švininės virvės), kodas **7223** - viela iš nerūdyjančio plieno;  b) atskirti atliekas, kurios bus toliau naudojamos;  c) mažinti pavojingųjų atliekų pavojingumą;  d) atskirti atliekas, kurios bus deginamos |
| e. Atliekų atskyrimo užtikrinimas | - | Atitinka | Atliekos laikomos atskirai pagal jų savybes, kad jas saugoti ir apdoroti būtų lengviau ir kad dėl to kiltų mažesnis pavojus aplinkai. Pvz. pavojingos atliekos (020108\*, 191211\*, 190813\*) laikomos tik uždaroje patalpoje. |
| f. Atliekų suderinamumo užtikrinimas prieš jas maišant arba jų įmaišant | - | Neaktualu | Atliekos nemaišomos |
| g. Tvarkytinų kietųjų atliekų rūšiavimas | - | Atitinka | Rūšiuojant tvarkytinas kietąsias atliekas siekiama išvengti nepageidaujamų medžiagų patekimo į tolesnį atliekų apdorojimo procesą (-us). Jis apima:  a) apžiūra pagrįstą rankinį atskyrimą į produktus/prekes, juodųjų metalų, spalvotųjų metalų, plastiko, nebetinkamų perdirbti atliekų (191212); b) optinį atskyrimą pagal plastiko rūšis, pvz., naudojant infraraudonųjų spndulių prietaisą |
| 3 | Siekimas sumažinti su atliekų saugojimu susijusią riziką aplinkai | 4 GPGB | a. Optimalios saugojimo vietos parinkimas | - | Atitinka | Nepavojingos atliekos laikomos patalpose ir lauke; pavojingos atliekos laikomos tik uždarose patalpose.  Nepavojingos atliekos – neužterštos organine tarša, yra netirpios, todėl poveikio paviršinėms nuotekoms nėra.  Atliekų laikymo vietos pasirinktos taip, kad tos pačios atliekos nebūtų tvarkomos du arba daugiau kartų arba kad jos veiklavietėje nebūtų be reikalo gabenamos ilgais atstumais |
| b. Pakankamas saugojimo pajėgumas | - | Atitinka | Tvarkomų atliekų ir susidariusių atliekų didžiausi leidžiami laikyti kiekiai, yra reguliariai stebimi vedant atliekų apskaitą GPAIS sistemoje. |
| c. Saugus saugojimo vietų eksploatavimas | - | Atitinka | Atliekų krovimui, iškrovimui ir laikymui naudojama tik dokumentuose numatyta ir paženklinta įranga.  Aikštelėse ir patalpose, kur laikomos atliekos, įrengtos kietos, nelaidžios dangos, atsparios benzino ir kitų skysčių ardančiajam poveikiui |
| d. Supakuotų pavojingų atliekų saugojimas ir tvarkymas atskiroje vietoje | - | Atitinka | Pavojingos atliekos laikomos ir tvarkomos specialiai tam skirtose vietose uždarose patalpose |
| 1 | 2 | 3 | 4 | 5 | 6 | 7 |
| 4 | Siekimas sumažinti su atliekų tvarkymu ir perkėlimu susijusią riziką aplinkai | 5 GPGB | Atliekas tvarko ir perkelia kompetentingi darbuotojai | - | Atitinka | Atliekas tvarko ir perkelia kompetentingi darbuotojai. |
| Atliekų tvarkymas ir perkėlimas tinkamai registruojamas dokumentuose, kurie tvirtinami prieš atliekant veiksmus ir tikrinami juos užbaigus | - | Atitinka | GPAIS sistemoje ir įmonėje naudojamoje programoje «Administration web» |
| Imamasi priemonių, kad būtų išvengta skysčio išsiliejimo, jis būtų aptiktas ir sušvelnintas jo poveikis | - | Atitinka | Tinklų plovimo patalpoje yra nutekėjusių skysčių surinkimo įrenginiai bei priemonės, užtikrinančios aplinkos apsaugą nuo teršalų patekimo. Plovimo įrangos namelio-konteinerio grindys padengtos nelaidžia danga, sumontuotas slenkstis, todėl skysčių prabėgimo atveju galima surinkti įrangoje esančių skysčių kiekį – 2,5 m3 ir neleisti patekti į aplinką. |
| Maišant arba įmaišant atliekas imamasi eksploatacinių ir konstrukcinių atsargumo priemonių | - | Neaktualu | Atliekos nemaišomos |
|  |  |  | **Stebėsena** |  |  |  |
| 5 | Vanduo | 6 GPGB | Nuotekų srautų apyraše (žr. 3 GPGB) nustatytų atitinkamų į vandenį išleidžiamų teršalų kiekių atžvilgiu GPGB yra stebėti pagrindinius procesų parametrus (pvz., nuotekų srautą, pH, temperatūrą, laidumą, BDS) esminėse vietose (pvz., įleidimo į pirminio apdorojimo bloką arba išleidimo iš jo vietoje, įleidimo į galutinio apdorojimo bloką vietoje, teršalų išleidimo iš įrenginio taške) | - | Atitinka | Gamybinės nuotekos nesusidaro. Paviršinės nuotekos, surinktos nuo aikštelės, kurioje laikomos nepavojingos atliekos, periodiškai tiriamos, nustatant pH, skendinčias medžiagas, BDS, naftos produktus.  Aikštelėje laikomos nepavojingos atliekos - tinklai yra švarūs, nes prieš tai buvo naudojami vandenyse ir tik dėl susidėvėjimo fiziškai tapo atliekomis. Sutartyse dėl žuvų fermų pašarų tiekimo vamzdžių priėmimo numatyta, kad jie yra švarūs ir nėra užteršti pašarų likučiais. Priimant šias atliekas, darbuotojas vizualiai apžiūri šias atlliekas, ir, nustačius taršos atvejus, vamzdžiai turi būti grąžinami siuntėjui. |
| 6 | Vanduo | 7 GPGB | GPGB yra stebėti į vandenį išleidžiamų teršalų kiekį | - | Atitinka | Paviršinės nuotekos periodiškai – 1 k./metuose bus tiriamos, nustatant pH, skendinčias medžiagas, BDS, naftos produktus. |
| 7 | Oras | 8 GPGB | GPGB yra stebėti vamzdžiais į orą išmetamų teršalų kiekį | - | Neaktualu | Atliekų tvarkymo metu UAB“Nofir“ į aplinkos orą teršalų neišmeta. Išplautų tinklų džiovinimui UAB“Egersund Net‘ eksploatuojami suskystintų dujų katilai – 2 vnt., kurių našumas po 190 kW, vykdoma NOx emisijų kontrolė 1 k./5 metai, kaip nustatyta LAND 43-2013 |
| 8 | Oras | 9 GPGB | GPGB yra bent kartą per metus stebėti dėl panaudotų tirpiklių regeneravimo, įrangos, kurioje yra POT, neutralizavimo tirpikliais ir fizinio cheminio tirpiklių apdorojimo siekiant panaudoti jų šilumingumą į orą išmetamų pasklidžiųjų organinių junginių kiek | - | Neaktualu | Veikloje nenaudojami tirpikliai |
| 9 | Kvapai | 10 GPGB | GPGB yra periodiškai stebėti skleidžiamus kvapus. Taikoma tik tais atvejais, kai numatoma ir (arba) pagrįsta, kad nemalonus kvapas pasieks jautrius receptorius | - | Neaktualu | Bus taikoma tik tais atvejais, kai pagrįsta, kad nemalonus kvapas pasiekė jautrius receptorius |
| 10 |  | 11 GPGB | GPGB yra ne rečiau kaip kasmet stebėti per metus suvartojamo vandens, energijos ir žaliavų kiekį ir per metus susidarančių liekanų ir nuotekų kiekį | - | Atitinka | Vykdoma. Stebėsena apima tiesioginius matavimus, skaičiavimus arba registravimą, pvz., naudojant tinkamus skaitiklius ir sąskaitas faktūras |
| 1 | 2 | 3 | 4 | 5 | 6 | 7 |
|  |  |  | **Į orą išmetami teršalai** |  |  |  |
| 11 | Oras | 12 GPGB | Siekiant išvengti kvapų sklidimo iš įrenginio arba, jei tai neįmanoma, jį sumažinti, GPGB yra parengti, įgyvendinti ir reguliariai peržiūrėti kvapų valdymo planą | - | Neaktualu | Bus taikoma tik tais atvejais, kai pagrįsta, kad nemalonus kvapas pasiekė jautrius receptorius |
| 12 | 13 GPGB | Siekiant išvengti kvapų sklidimo iš įrenginio arba, jei tai neįmanoma, jį sumažinti, GPGB yra taikyti vieną iš toliau nurodytų metodų ar juos derinti: buvimo trukmės mažinimas, cheminio apdorojimo taikymas, aerobinio apdorojimo optimizavimas | - | Neaktualu | Bus taikoma tik tais atvejais, kai pagrįsta, kad nemalonus kvapas pasiekė jautrius receptorius |
| 13 | 14 GPGB | Siekiant išvengti pasklidžiųjų teršalų, visų pirma dulkių, organinių junginių ir kvapų, išmetimo į orą arba, jei tai praktiškai neįmanoma, sumažinti tokių teršalų kiekį, GPGB yra naudoti tinkamą toliau nurodytų metodų derinį: galimų pasklidžiųjų išmetamųjų teršalų šaltinių skaičiaus mažinimas; korozijos prevencija; drėkinimas; nuotėkio aptikimo ir remonto (NAIR) programa; labai sandarios įrangos parinkimas ir naudojimas; pasklidžiųjų išmetamųjų teršalų lokalizavimas, surinkimas ir apdorojimas; techninė priežiūra | - | Neaktualu | Atliekų tvarkymo metu UAB“Nofir“ į aplinkos orą teršalų neišmeta. |
| 13.1 | Atliekų apdorojimo ir saugojimo vietų valymas | - | Atitinka | Vykdomi reguliarūs viso ploto, kuriame apdorojamos atliekos (patalpų, aikštelių), įrangos ir talpyklų valymai |
| 14 | 15 GPGB | GPGB yra fakelus degti tik saugos sumetimais arba neįprastomis eksploatacijos sąlygomis (pvz., paleidimo, stabdymo metu) | - | Neaktualu | Atliekos nedeginamos |
| 15 | 16 GPGB | Siekiant sumažinti iš fakelų į orą išmetamų teršalų kiekį, kai fakelų deginimas yra neišvengiamas GPGB yra taikyti abu nurodytus metodus | - | Neaktualu | Atliekos nedeginamos |
|  |  |  | **Triukšmas ir vibracija** |  |  |  |
| 16 | Triukšmas ir vibracija | 17 GPGB | Siekiant išvengti arba, jei tai neįmanoma, sumažinti įrenginio skleidžiamą triukšmą ir vibraciją, GPGB yra parengti, įgyvendinti ir reguliariai peržiūrėti triukšmo ir vibracijos valdymo planą, kuris yra aplinkosaugos vadybos sistemos (žr. 1 GPGB) dalis | - | Neaktualu | Bus taikoma tik tais atvejais, kai numatoma ir (arba) pagrįsta, kad problemų keliantis triukšmas ir vibracija pasieks jautrius receptorius. |
| 17 | 18 GPGB | a. Tinkamas pastatų ir įrangos vietos parinkimas | - | Atitinka | Pavojingos atliekos laikomos ir tvarkomos specialiai tam skirtose vietose uždarose patalpose |
| b. Veiklos priemonės | - | Atitinka | Atliekama: i) periodinis įrangos tikrinimas ir techninė priežiūra; ii) uždaromos patalpų durys ir langai; iii) įrangą eksploatuoja patyrę darbuotojai |
| c. Triukšmo ir vibracijos mažinimo įranga | - | Atitinka | Taikoma: triukšmo slopintuvai; akustinis ir vibracinis įrangos izoliavimas; pastatų garso izoliacija |
| 1 | 2 | 3 | 4 | 5 | 6 | 7 |
|  |  |  | **Į vandenį išleidžiami teršalai** |  |  |  |
| 18 | Vanduo | 19 GPGB | a. Vandens išteklių valdymas | - | Atitinka | Vanduo vartojamas buičiai ir tinklų plovimo vandens papildymui, kuris priklauso nuo plaunamų tinklų kiekio, nes tinklai turi savybę įgerti vandenį, kuris vėliau išgarinimas kaloriferiais |
| b. Vandens recirkuliacija | - | Atitinka | Tinklų plovimui naudojama plovimo vandenų recirkuliacija, plovimo nuotekas išvalant plovimo nuotekų valymo įrangoje. |
| c. Nepralaidus paviršius | - | Atitinka | Aikštelėse ir patalpose, kur laikomos atliekos, įrengtos kietos, nelaidžios dangos, atsparios benzino ir kitų skysčių ardančiajam poveikiui |
| d. Rezervuarų ir indų perpildymo ir prakiurimo tikimybės ir poveikio mažinimo metodai | - | Atitinka | Tinklų plovimo patalpoje yra nutekėjusių skysčių surinkimo įrenginiai bei priemonės, užtikrinančios aplinkos apsaugą nuo teršalų patekimo. Plovimo įrangos namelio-konteinerio grindys padengtos nelaidžia danga, sumontuotas slenkstis, todėl skysčių prabėgimo atveju galima surinkti įrangoje esančių skysčių kiekį – 2,5 m3 ir neleisti patekti į aplinką. |
| e. Atliekų saugojimo ir apdorojimo vietų uždengimas stogu | - | Atitinka | Pavojingos atliekos laikomos ir tvarkomos specialiai tam skirtose vietose uždarose patalpose |
| f. Nuotekų srautų atskyrimas | - | Atitinka | Gamybinės nuotekos nesusidaro. Buitinės nuotekos išleidžiamos į UAB “Tauragės vandenys“ tinklus. Paviršinės nuotekos surenkamos atskira sistema |
| g. Tinkama drenažo infrastruktūra | - | Neaktualu | Neaktualu, nes pavojingos atliekos laikomos ir tvarkomos uždarose patalpose, o nepavojingų atliekų apdorojimo zona nėra sujungta su drenažo infrastruktūra |
| h. Nuostatos dėl konstrukcijos ir techninės priežiūros, padedančios aptikti nuotėkius ir sutaisyti nesandarią įrangą | - | Atitinka | Reguliariai vykdoma galimų nuotėkių stebėsena, o prireikus įranga sutaisoma. Nenaudojama požeminių sudedamųjų dalių |
| i. Tinkamos talpos sulaikymo rezervuaras | - | Atitinka | Žiūr. 18 d. |
| 19 | Vanduo | 20 GPGB | Siekimas sumažinti į vandenį išleidžiamų teršalų kiekį | - | Atitinka | Tinklų plovimui naudojama plovimo vandenų recirkuliacija, plovimo nuotekas išvalant plovimo nuotekų valymo įrangoje.  Gamybinės nuotekos nesusidaro ir neišleidžiamos į nuotakyną |
|  |  |  | **Per incidentus ir avarijas išmetami teršalai** |  |  |  |
| 20 | Siekiant išvengti poveikio aplinkai įvykus avarijai arba incidentui arba jį sumažinti | 21 GPGB | a. Apsaugos priemonės | - | Atitinka | Taikomos priemonės, kaip: — įrenginio apsaugojimas nuo piktavališkų veiksmų; — apsaugos nuo gaisro ir sprogimo sistema, kurioje įrengta prevencijos, aptikimo ir gesinimo įranga |
| b. Per incidentą arba avariją išmetamų teršalų valdymas | - | Atitinka | Žiūr. 18 d |
| c. Incidentų ir avarijų registracijos ir vertinimo sistema | - | Atitinka | Įmonėje yra registracijos žurnalas, kuriame turi būti registruojamos visos avarijos, incidentai, procedūrų pakeitimai ir patikrų išvados; tokių incidentų ir avarijų nustatymo, reagavimo į juos ir mokymosi iš jų procedūros. |
| 1 | 2 | **3** | 4 | 5 | 6 | 7 |
|  |  |  | **Medžiagų naudojimo efektyvumas** |  |  |  |
| 21 |  | 22 GPGB | Siekiant efektyviai naudoti medžiagas, GPGB yra pakeisti medžiagas atliekomis | - | Neaktualu | Neaktualu, nes atliekų tvarkymui nenaudojamos medžiagos |
|  |  |  | **Energijos vartojimo efektyvumas** |  |  |  |
| 22 | Energijos vartojimas | 23 GPGB | a. Efektyvaus energijos vartojimo planas | - | Atitinka | Efektyvaus energijos vartojimo plane apibrėžiamos ir apskaičiuojamas energijos sąnaudos, kasmet nustatomi rezultatų vertinimo rodikliai (pvz. el. energijos sąnaudos, išreikštos kWh tonai apdorotų atliekų) ir planuojami periodiniai efektyvumo didinimo tikslai bei susiję veiksmai. Planas pritaikomas atsižvelgiant į atliekų apdorojimo ypatumus, t. y. į vykdomą procesą (-us), apdorojamų atliekų srautą (-us) ir pan. |
| b. Energijos balanso registras | - | Atitinka | Energijos balanso registre nurodomas elektros energijos suvartojimas plaunant pavojingas atliekas - tinklus, smulkinant plastikinius vamzdžius ir konstrukcijas |
|  |  |  | **Pakartotinis pakuočių naudojimas** |  |  |  |
| 23 |  | 24 GPGB | Siekiant sumažinti šalinti siunčiamų atliekų kiekį, GPGB yra kuo daugiau pakuočių panaudoti pakartotina | - | Atitinka | Dalis atliekų atvežami ant medinių padėklų. Susidariusios atliekos, atskirtos prekės sudedami ant tų pačių medinių padėklų t.y. pakuotė naudojama pakartotinai |
|  |  |  | **Bendrosios GPGB išvados dėl mechaninio atliekų apdorojimo** | | |  |
| 24 | Oras | 25 GPGB | Siekiant sumažinti į orą išmetamų dulkių ir kietosiose dalelėse esančių metalų, PCDD/F ir dioksinų tipo bifenilų kiekį GPGB yra naudoti vieną iš toliau nurodytų metodų ar juos derinti. | - | Neaktualu | Polietileniniai vamzdžiai ir konstrukcijos smulkinamos iki 10-20 mm dydžio gabalėlių, t.y. tokios granulometrinės sudėties atliekos nedulka. Kitos tvarkomos ir susidariusios atliekos yra dar didesnės ir emisijų į aplinkos orą nėra. Pavojingų tinklų plovimas vykdomas tik vandeniu aukštu spaudimu patalpoje, todėl į aplinkos orą taip pat nepatenka teršalai. |
| 25 | Oras | 26, 27, 28 GPGB | GPGB išvados dėl mechaninio metalo atliekų apdorojimo smulkintuvuose | - | Neaktualu | Neaktualu, nes veikloje neeksploatuojamas mechaninis metalo atliekų apdorojimo smulkintuvuose |
| 26 | Oras | 29, 30 GPGB | GPGB išvados dėl EEĮA, kuriose yra LFA ir (arba) LAV, apdorojimo | - | Neaktualu | Neaktualu, nes netvarkomos elektros ir elektroninės atliekos |
| 27 | Oras | 31 GPGB | GPGB išvados dėl mechaninio šilumingų atliekų apdorojimo | - | Neaktualu | Neaktualu, nes netvarkomos šilumingos atliekos |
| 28 | Oras | 32 GPGB | GPGB išvados dėl mechaninio EEĮA, kuriose yra gyvsidabrio, apdorojimo | - | Neaktualu | Neaktualu, nes netvarkomos elektros ir elektroninės atliekos |
| 29 | Oras, kvapas | 33, 34, 35 GPGB | Bendrosios GPGB išvados dėl biologinio atliekų apdorojimo | - | Neaktualu | Neaktualu, nes netvarkomos biologinės atliekos |
| 30 | Oras | 36, 37 GPGB | GPGB išvados dėl aerobinio atliekų apdorojimo | - | Neaktualu | Neaktualu, nes atliekos netvarkomos aerobiniu būdu |
| 31 | Oras | 38 GPGB | GPGB išvados dėl anaerobinio atliekų apdorojimo | - | Neaktualu | Neaktualu, nes atliekos netvarkomos anaerobiniu būdu |
| 32 | Oras | 39 GPGB | GPGB išvados dėl mechaninio biologinio atliekų apdorojimo | - | Neaktualu | Neaktualu, nes atliekos netvarkomos mechaniniu biologiniu būdu |
| 33 | Oras | 40, 41 GPGB | GPGB išvados dėl fizinio ir cheminio kietųjų ir (arba) tirštųjų atliekų apdorojimo | Dulkės 2-5 mg/Nm3 | Neaktualu | Neaktualu, nes atliekų sudėtyje nėra organinių medžiagų, oksidatorių, metalų (pvz., gyvsidabrio), druskų, kvapiųjų junginių ir kietosios dalelės neišmetamos vamzdžiais į orą |
| 1 | 2 | 3 | 4 | 5 | 6 | 7 |
| 34 | Oras | 42, 43 GPGB | GPGB išvados dėl pakartotinio alyvų atliekų rafinavimo | - | Neaktualu | Neaktualu, nes veikloje netvarkomos alyvų atliekos |
| 35 |  | 44, 45 GPGB | GPGB išvados dėl fizinio ir cheminio šilumingų atliekų apdorojimo | - | Neaktualu | Neaktualu, nes netvarkomos šilumingos atliekos |
| 36 | Oras | 46, 47 GPGB | GPGB išvados dėl panaudotų tirpiklių regeneracijos | - | Neaktualu | Neaktualu, nes netvarkomi tirpikliai |
| 37 | Oras | 48, 49 GPGB | GPGB išvados dėl šiluminio panaudotų aktyvintųjų anglių, katalizatorių atliekų ir iškasto užteršto dirvožemio apdorojimo | - | Neaktualu | Neaktualu, nes netvarkomi panaudotos aktyvintos anglys, katalizatorių atliekos ir iškastas užterštas dirvožemis |
| 38 | Oras | 50 GPGB | GPGB išvados dėl iškasto užteršto dirvožemio plovimo vandeniu | - | Neaktualu | Neaktualu, nes netvarkomas iškastas užterštas dirvožemis plovimo vandeniu |
| 39 | Oras | 51 GPGB | GPGB išvados dėl įrangos, kurioje yra PCB, neutralizavimo | - | Neaktualu | Neaktualu, nes netvarkomas įranga, kurioje yra PCB |
| 40 | Oras | 52, 53 GPGB | GPGB išvados dėl vandeningų skystųjų atliekų apdorojimo | - | Neaktualu | Neaktualu, nes netvarkomos vandeningos skystosios atliekos |

**II. LEIDIMO SĄLYGOS**

**Aplinkosaugos veiksmų planas nerengiamas**

**7. Vandens išgavimas.**

Veiklos vykdytojas vandenį gamybos tikslams per kitą įmonę gauna iš UAB „Tauragės vandenys“. Nei iš paviršinių vandens telkinių, nei iš požeminių nuosavų gręžinių vanduo nėra išgaunamas.

**8. Tarša į aplinkos orą.**

Tinklų plovimo įranga susideda iš plovimo ir džiovinimo kameros. Išplauti tinklai džiovinami kaloriferių pagalba. Kaloriferiai pajungti nuo esamo dujinio šildymo katilo „Buderus“, kuris naudojamas gamybinėms patalpos šildyti. Katilinėje sumontuoti „Buderus“ katilai -2 vnt., kurių kiekvieno našumas po 190 kW. Vienu metu dirba tik vienas katilas, kitas yra atsarginis. Patalpų šildymui ir išplautų tinklų džiovinimui per metus reikėtų apie 20 t suskystintų dujų. Susidariusi drėgmė (tik vandens garai) džiovinimo kameroje pašalinama per ventiliacinę angą. Po džiovinimo medžiaga bus apie 15 % drėgnumo. Pavojingų tinklų plovimas vykdomas tik vandeniu aukštu spaudimu patalpoje, todėl į aplinkos orą taip pat nepateks teršalai. PAV atrankos atlikimo metu buvo paskaičiuotos iš kurą deginančio įrenginio išsiskiriančios metinės emisijos, įvertinant sudegintą kuro rūšį – suskystintas dujas, dujų kaloringumą ir kiekį, atlikti kurą deginančio įrenginių instrumentiniai matavimai, kuriais nustatyta, kad azoto oksidų emisija - 45 mg/Nm3, anglies monoksido – 73,77 mg/Nm3, t. y. atitinka galiojančių teisės aktų reikalavimus. Metinė azoto oksidų emisija – 0,0688 t/m, anglies monoksido – 0,0269 t/m. Bendra metinė tarša sudaro 0,0957 t.

**3 lentelė. Leidžiama tarša į aplinkos orą**

|  |  |  |  |  |  |  |  |
| --- | --- | --- | --- | --- | --- | --- | --- |
| **Cecho ar kt. pavadinimas arba Nr.** | **Taršos šaltiniai** | | **Teršalai** | | **Leidžiama tarša** | | |
| **Nr.** | | **pavadinimas** | **kodas** | **vienkartinis**  **dydis** | | **metinė,**  **t/m.** |
| **vnt.** | **maks.** |
| Katilas “Buderus”,190 kW, kuras – suskystintos dujos | 001 | | Azoto oksidai (A) | 250 | mg/Nm3 | 350 | 0,0688 |
|  |  |
| Anglies monoksidas (A) | 177 | mg/Nm3 | nenormuojama | 0,0269 |
|  |  |  |  |  | **Iš viso** | | 0,0957 |
|  |  |  |  |  |  |  |  |

**Neprognozuojama, kad šiam vieninteliam organizuotos oro taršos šaltiniui susidarys neįprastos (neatitiktinės) veiklos sąlygos, kurioms būtina būtų nustatyti specialiuosius reikalavimus.**


**9. Teršalų išleidimas su nuotekomis į aplinką ir (arba) kanalizacijos tinklus**

UAB „Nofir“ buitines nuotekas išleidžia į UAB “Egersund Net“ tinklus, kurios pagal sutartį po to patenka į UAB “Tauragės vandenys“ tinklus.

Nuo UAB „Nofir“ veiklavietės aikštelės paviršinės nuotekos surenkamos UAB “Egersund Net“ priklausančiais šulinėliais bei esamais tinklais ir vėliau pagal sutartį išleidžiamos į Tauragės miesto lietaus kanalizacijos tinklus.

Gamybinės nuotekos valomos apytakos principu veikiančiuose nuotekų valymo įrenginiuose, kurie yra įrengti uždarose patalpose. Tinklų plovimui reikia tik vandens papildymo, nes plaunami tinklai turi savybę absorbuoti (įgerti) vandenį, kuris vėliau išgarinamas kaloriferių pagalba.

Plovimo vandenų tvarkymas vykdomas pagal Mivanor AS (Norvegija) technologiją. Ši technologija jau yra naudojama Norvegijos įmonėse Boteriet AS ir Morenot Aquaculture AS, kurios plauna žuvų fermų tinklus. Įranga yra suprojektuota pakartotinai naudoti visą plovimo ciklo susidariusį vandenį. Mivanor AS žiniomis, išvalytas vanduo tinkamas tolimesniam tinklų plovimui.



**Tinklų plovimo technologinė schema**

Plovimo metu susidaro plovimo dumblas, kuriame gausu vario. Šis dumblas tvarkomas kaip atlieka žemiau aprašyta tvarka.

Nei į gamtinę aplinką, nei į buitinės ar lietaus kanalizacijos tinklus plovimo vanduo nepatenka ir neturi patekti.

**10. Dirvožemio apsauga. Reikalavimai, kuriais siekiama užkirsti kelią teršalų išleidimui į dirvožemį.**

UAB „Nofir“ veikla dirvožemiui ir požeminiam vandeniui neturėtų turėti tiesioginio neigiamo poveikio, nes nepavojingos atliekos laikomos aikštelėje, kuri padengta kieta danga, nelaidžia vandeniui, o paviršinės nuotekos surenkamos. Pavojingos atliekos – impregnuoti tinklai, kurių sudėtyje yra divario oksidas, tvarkomi ir laikomi tik uždarose patalpose.

Įmonė UAB “Geomina“ 2019 m. kovo mėn. atliko UAB „Nofir“ veiklos vietoje adresu Pramonės g.5I, Tauragėje preliminarius ekogeologinius tyrimus.

**Tyrimų išvados:**

1. Tyrimo metu teritorijoje paimti trys paviršinio grunto (po asfalto danga) mėginiai, kuriuose nustatytas naftos produktų kiekis, viename mėginyje, paimtame arčiausiai potencialaus taršos židinio (tinklų, turinčių pavojingų medžiagų, plovimo pastato), – daugiaciklių aromatinių angliavandenilių, mikroelementų kiekis, atlikta granuliometrinės sudėties analizė.
2. Teritorijoje išgręžti trys 6,0–9,0 m gylio tiriamieji gręžiniai. Gręžiniuose paimti gruntinio vandens mėginiai. Visuose mėginiuose nustatyta vandens *ChDS*, lengvųjų aromatinių, benzino ir dyzelino eilės angliavandenilių kiekis, viename – bendroji cheminė sudėtis, mikroelementų koncentracija, naftos produktų indeksas (C10-C40).
3. Tiriamoje teritorijoje visų gręžinių pjūvių viršutinėje dalyje sutiktas pilto grunto sluoksnis (įvairus smėlis, žvirgždas, dažnai su plytų ar kt. statybinėmia atliekomis). Giliau – limnoglacialinės, silpnomis filtracinėmis savybėmis pasižyminčios, nuogulos (dulkingas molis).
4. Gruntinio vandens lygis teritorijos gręžiniuose žemas – 3,34–7,47 m nuo ž. pav., 19,54–23,72 m a .a. Tyrimų duomenimis, gruntinio vandens srauto judėjimo kryptis teritorijoje nukreipta į šiaurės vakarus, link Beržės upelio. Pietiniame sklypo pakraštyje vandens srauto tėkmės kryptis gali būti nukreipta į pietryčius – link buvusių molio karjerų tvenkinių.
5. Tiriamoje teritorijos paviršiniame grunte (0,1–0,25 m ir 0,5–0,75 m gylio intervalai) taršos naftos produktais, nenustatyta. Gręžinių gręžimo metu taršos šiais produktais nepastebėta. Daugumos sunkiųjų metalų, iš kurių vario padidintų koncentracijų buvimas būtų tiesiogiai sietinas su teritorijoje vykdoma ūkine veikla, koncentracijos neviršijo foninių, vertinimo kriterijų nesiekė.
6. Gruntinio vandens kokybė teritorijoje gana gera. Vandens mineralizacija vidutinė. Vandenyje neaptikta neleistinos taršos naftos produktais ar sunkiaisiais metalais.
7. Teritorijoje įrengtas monitoringo gręžinys – 1z/70085. Jo vieta pasirinkta arčiausiai potencialaus taršos židinio (pavojingomis atliekomis užterštų tinklų plovimo vietos) atsižvelgiant į nustatytą gruntinio vandens srauto judėjimo kryptį.
8. Preliminarių ekogeologinių tyrimų duomenimis, teritorijoje vykdyti detalius ekogeologinius tyrimus netikslinga. Teritorijoje rekomenduojama vykdyti kontrolinio pobūdžio požeminio vandens monitoringą.

Remiantis ekogeologinio tyrimo išvadomis, paruošta UAB „Nofir“ Aplinkos (poveikio dirvožemiui ir požeminio vandens 2019-2023 m.) monitoringo programa, kurioje yra pateikti ir preliminarių ekogeologinių tyrimų duomenys bei išvados.

Požeminio monitoringo ir dirvožemio monitoringo programose numatyta tirti varį, nes vario jonų yra tvarkomų pavojingų tinklų impregnanto sudėtyje ir susidariusiame dumble (atliekos kodas 19 08 13\*).

Potencialaus geologinės aplinkos taršos židinio inventorizavimo anketa (deklaracija)2019-04-04 įregistruota Lietuvos geologijos tarnyboje.

UAB „Nofir“, galutinai nutraukdama veiklą, turės atlikti preliminarų ekogeologinį tyrimą ir, jeigu bus būtina, turės imtis veiksmų, būtinų pašalinti, kontroliuoti, apriboti išplitimą arba sumažinti pavojingas medžiagas, kad eksploatavimo vieta, atsižvelgiant į jos esamą ar būsimą patvirtintą naudojimą, nekeltų didelio pavojaus žmonių sveikatai arba aplinkai dėl dirvožemio ar požeminio vandens užteršimo dėl veiklos, kuriai vykdyti išduotas leidimas, ir atsižvelgiant į paraiškoje leidimui gauti rastas eksploatavimo vietos sąlygas. Eksploatavimo vietos būklės atkūrimo būtinumas nustatomas atlikus ekogeologinius tyrimus.

**11. Atliekų susidarymas. Įmonėje susidarančios atliekos (pavadinimas, kodai).**

UAB “Nofir“ tvarko atliekas (02 01 08\*, 02 01 99) jas rūšiuoja, smulkina, dalį atliekų (02 01 08\*) plauna, presuoja, t. y. mechaniškai apdoroja. Po tokio apdorojimo dalis atliekų yra perduodama kitiems atliekų tvarkytojams, kurie jas arba toliau naudoja, arba šalina. Taip pat tvarkomos UAB “Netmark“ tinklų gamybos metu susidariusios tinklų atliekos (kodai 04 02 09, 04 02 21).

Atliekų tvarkymo metu taip pat susidaro atliekos. Susidariusios atliekos (o jos susidaro atliekų tvarkymo įrenginiuose) koduojamos „19“ kodų grupės kodais, t. y. atliekų tvarkymo metu susidarančių atliekų kodais: 19 12 11\* - kitos mechaninio atliekų apdorojimo atliekos, kuriuose yra pavojingųjų medžiagų (susidarė sutvarkius atlieką 02 01 08\*), 19 12 11\* - kitos mechaninio atliekų apdorojimo atliekos, kuriose yra pavojingųjų medžiagų (susidarė tvarkant pavojingas atliekas (pvz. 02 01 08\*) plaunant ir taip pašalinant dalį impregnanto nuo tinklo). Taip pat susidaro 19 12 02 – juodieji metalai, 19 12 03 – spalvotieji metalai, 19 12 04 – plastiko tinklai, kiti plastikai, 19 12 12 – mechaninio atliekų apdorojimo atliekos, 19 08 13\* - tinklų plovimo dumblas.

**11.1. Nepavojingųjų atliekų apdorojimas (naudojimas ar šalinimas, įskaitant paruošimą naudoti ar šalinti) ir laikymas:**

**Nepavojingųjų atliekų naudojimas. Paraiškoje TIPK leidimui pateikta informacija rodo, kad įmonė tik paruošia atliekas tolimesniam naudojimui arba šalinimui, tačiau jų neapdoroja nei vienu iš kodifikatoriuje nurodytų R1-R11 būdų (pvz. neperdirba organinių medžiagų, nenaudoja katalizatorių ir pan.). Ji , kaip paminėta ankstesnėje pastraipoje, atliekas rūšiuoja, smulkina, plauna, presuoja, t. y. mechaniškai apdoroja, pakeisdama atliekų fizinę formą, būvį, sudėtį (ne cheminę). Iš atliekų (tinklų) ji išrenka kai kuriuos gaminius (pvz. švininius svarelius, plūdes), kurie kaip daiktai daug kartų gali būti panaudoti ateityje.**

**Nepavojingųjų atliekų šalinimu įmonė neužsiima.**

**4 lentelė. Leidžiamos paruošti naudoti ir (ar) šalinti nepavojingosios atliekos**

|  |  |  |  |  |
| --- | --- | --- | --- | --- |
| **Leidžiamos paruošti naudoti ir (ar) šalinti atliekos** | | | **Atliekų paruošimas naudoti ir (ar) šalinti** | |
| **Kodas** | **Pavadinimas** | **Patikslintas pavadinimas** | **Atliekos paruošimo naudoti ir (ar) šalinti veiklos kodas (D8, D9, D13, D14, R12, S5)** | **Projektinis įrenginio pajėgumas, t/m.** |
| 02 01 99 | Kitaip neapibrėžtos atliekos | žvejybiniai tinklai, virvės, žuvų fermų pašarų tiekimo vamzdžiai, žuvų fermų tinklus laikančios konstrukcijos | R12, S5 | 4 700 |
| 04 02 09 | Sudėtinių medžiagų (impregnuotų tekstilės gaminių, elastomerų, plastomerų) atliekos | impregnuotų (išskyrus divario oksidą) tinklų atliekos, susidariusios gaminat naujus tinklus | R12 |
| 04 02 21 | Neperdirbto tekstilės pluošto atliekos | neimpregnuotų tinklų atliekos, susidariusios gaminat naujus tinklus | R12 |

**5 lentelė. Leidžiamas laikyti nepavojingųjų atliekų kiekis.**

|  |  |  |  |  |  |
| --- | --- | --- | --- | --- | --- |
| **Atliekos** | | | **Naudojimui ir (ar) šalinimui skirtų atliekų laikymas** | | **Planuojamas tolimesnis atliekų apdorojimas** |
| **Kodas** | **Pavadinimas** | **Patikslintas pavadinimas** | **Laikymo veiklos kodas (R13 ir (ar) D15)** | **Didžiausias vienu metu numatomas laikyti bendras atliekų, įskaitant apdorojimo metu susidarančių atliekų, kiekis, t** |
| 1 | 2 | 3 | 4 | 5 | 6 |
| **Tvarkomos atliekos** | | | | | |
| 02 01 99 | Kitaip neapibrėžtos atliekos | žvejybiniai tinklai, virvės, žuvų fermų pašarų tiekimo vamzdžiai, žuvų fermų tinklus laikančios konstrukcijos | R13, D15 |  | R3 |
| 2505 |
| 04 02 09 | Sudėtinių medžiagų (impregnuotų tekstilės gaminių, elastomerų, plastomerų) atliekos | impregnuotų tinklų atliekos, susidariusios gaminat naujus tinklus | R13 | 5 | R3 |
| 04 02 21 | Neperdirbto tekstilės pluošto atliekos | neimpregnuotų tinklų atliekos, susidariusios gaminat naujus tinklus | R13 | R3 |
| **Tvarkymo metu susidarančios atliekos** | | | | | |
| 19 12 04 | Plastikai ir guma | žvejybinių tinklų atliekos, virvės, plūdės, plastikiniai žiedai | R13 | 840 | R3 |
| 19 12 02 | Juodieji metalai | metalo laužas | R13 | R4 |
| 19 12 03 | Spalvotieji metalai | švino ir kitų spalvotųjų metalų atliekos | R13 | R4 |
| 19 12 12 | Kitos mechaninio atliekų apdorojimo atliekos (įskaitant medžiagų mišinius) | nuardytos virvės, plastikiniai žiedai, žarnos | R13, D15 | R1 |

**Susidarymo vietoje nepavojingosios atliekos negali būti laikomos ilgiau, nei tai leidžia galiojantys teisės aktai.**

**11.2. Pavojingųjų atliekų apdorojimas (naudojimas ar šalinimas, įskaitant paruošimą naudoti ar šalinti) ir laikymas:**

**Pavojingosios atliekos įmonėje tik paruošiamos tolimesniam jų panaudojimui kitose įmonėse užsienyje. Jos įmonėje taip pat nėra šalinamos.**

**6 lentelė. Leidžiamos paruošti naudoti ir (ar) šalinti naudoti pavojingosios atliekos**

|  |  |  |  |  |  |  |
| --- | --- | --- | --- | --- | --- | --- |
| **Pavojingųjų**  **atliekų technologinio srauto žymėjimas** | **Pavojingųjų atliekų technologinio srauto pavadinimas** | **Atliekos kodas** | **Atliekos pavadinimas** | **Patikslintas atliekos pavadinimas** | **Atliekų paruošimas naudoti ir (ar) šalinti** | |
| **Atliekos paruošimo naudoti ir (ar) šalinti veiklos kodas (D8, D9, D13, D14, R12, S5)** | **Projektinis įrenginio pajėgumas, t/m.** |
| 1 | 2 | 3 | 4 | 5 | 6 | 7 |
| TS-14 | Pesticidų ir augalų apsaugos atliekos,  nehalogenintos | 02 01 08\* | Akvakultūros atliekos, kuriose yra pavojingųjų medžiagų | Žuvų fermų tinklai, padengti impregnantu, kurio sudėtyje yra divario oksido (Cu2O) >0,25% svorio | R12, S5 | 5 300 |

**7 lentelė. Didžiausias leidžiamas laikyti pavojingųjų atliekų kiekis**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pavojingųjų atliekų technologinio srauto žymėjimas** | **Pavojingųjų atliekų technologinio srauto pavadinimas** | **Atliekos kodas** | **Atliekos pavadinimas** | **Patikslintas atliekos pavadinimas** | **Naudojimui ir (ar) šalinimui skirtų atliekų laikymas** | | **Planuojamas tolimesnis atliekų apdorojimas** |
| **Laikymo veiklos kodas (R13 ir (ar) D15)** | **Didžiausias vienu metu numatomas laikyti bendras atliekų, įskaitant apdorojimo metu susidarančių atliekų, kiekis, t** |
| **Atliekos, skirtos sutvarkyti** | | | | | | | |
| TS-14 | Pesticidų ir augalų apsaugos atliekos,  nehalogenintos | 02 01 08\* | Akvakultūros atliekos, kuriose yra pavojingųjų medžiagų | Žuvų fermų tinklai padengti impregnantu, kurio sudėtyje yra divario oksido (Cu2O) >0,25% svorio | R13, D15 | 1000 | R3 |
| **Tvarkymo metu susidarančios atliekos** | | | | | | | |
| TS-31 | Kietosios atliekos, kuriose yra pavojingų cheminių medžiagų | 19 12 11\*  (19121107\*) | Kitos mechaninio atliekų apdorojimo atliekos (įskaitant medžiagų mišinius), kuriose yra pavojingųjų medžiagų | Žuvų fermų tinklai, padengti impregnantu, kurio sudėtyje yra divario oksido (Cu2O) >0,25% svorio | R13, D15 | 300 | R3 |
| TS-29 | Užteršti ne naftos produktais dumblai | 19 08 13\* | Pramoninių nuotekų valymo dumblas, kuriame yra pavojingųjų medžiagų | Dumblas, susidaręs plaunant užterštus tinklus | R13, D15 | 25 | R1, D10 |

**Susidarymo vietoje pavojingosios atliekos negali būti laikomos ilgiau, nei tai leidžia galiojantys teisės aktai.**

**12. Papildomos sąlygos pagal Atliekų deginimo aplinkosauginių reikalavimų, patvirtintų Lietuvos Respublikos aplinkos ministro 2002 m. gruodžio 31 d. įsakymu Nr. 699 (Žin., 2003, Nr.** [**31-1290**](https://www.e-tar.lt/portal/lt/legalAct/TAR.A6BE5BE0C398)**; 2005, Nr. 147-566; 2006, Nr.** [**135-5116**](https://www.e-tar.lt/portal/lt/legalAct/TAR.FFC68D8A317C)***;* 2008, Nr.** [**111-4253**](https://www.e-tar.lt/portal/lt/legalAct/TAR.1A2852A26B36)**; 2010, Nr.** [**121-6185**](https://www.e-tar.lt/portal/lt/legalAct/TAR.2532D2B1FCBB)**; 2013, Nr.** [**42-2082**](https://www.e-tar.lt/portal/lt/legalAct/TAR.5B0F9D232753)**), 8, 81 punktuose.**

Veiklos vykdytojui nesuteikta teisė atliekų deginimui.

**13. Papildomos sąlygos pagal Atliekų sąvartynų įrengimo, eksploatavimo, uždarymo ir priežiūros po uždarymo taisyklių, patvirtintų Lietuvos Respublikos aplinkos ministro 2000 m. spalio 18 d. įsakymu Nr. 444 (Žin., 2000, Nr. 96-3051), 50, 51 ir 52 punktų reikalavimus.**

Sąlygos nenustatomos. Sąvartyno įmonė neeksploatuoja.

**14. Atliekų stebėsenos priemonės.**

Atliekų stebėsenos priemonės nenustatomos.

**15. Reikalavimai ūkio subjekto aplinkos monitoringui (stebėsenai), ūkio subjekto monitoringo programai vykdyti.**

Visos monitoringo rūšys privalo būti vykdomos pagal parengtą ir savo laiku atnaujinamą aplinkos monitoringo programą, suderintą su Aplinkos apsaugos agentūra.

**16. Reikalavimai triukšmui valdyti, triukšmo mažinimo priemonės.**

Triukšmo įvertinimui ir poveikiui gyvenamajai aplinkai buvo atliktas triukšmo sklaidos skaičiavimas.

Triukšmo sklaidos skaičiavimuose įvertinti esami ir planuojami mobilūs bei stacionarūs triukšmo šaltiniai, kurie veikia teritorijoje. Įmonė ūkinę veiklą vykdo dviejų darbo pamainų metu darbo dienomis: pirma pamaina nuo 6:00 val. iki 14:30 val., antra pamaina nuo 14:30 val. iki 22:50 val.

**Stacionarūs triukšmo šaltiniai:**

* Smulkintuvas (planuojamas), skirtas vamzdžių smulkinimui. Didžiausias galimas įrenginio skleidžiamas triukšmas yra 110 dB(A). Įrenginio vieta numatyta atviroje aikštelėje su kieta danga, darbo laikas dienos (8:00-17:00 val.) metu. Smulkintuvas vertinamas kaip taškinis triukšmo šaltinis;
* Atliekų laikymo, ardymo, rūšiavimo, presavimo ir smulkinimo pastatas (esamas), iš kurio vidaus, darbo metu, triukšmas sklinda į aplinką. Pastato patalpose veikia smulkintuvas, kurio skleidžiamas triukšmas yra 70 dB(A), presas, kurio skleidžiamas triukšmas – 80 dB(A) ir 2 vnt. dyzelinių autokrautuvų, kurių kiekvieno skleidžiamas triukšmas – 74 dB(A). Apskaičiuotas suminis triukšmo lygis patalpose, veikiant visiems triukšmo šaltiniams, yra 82 dB(A). Iš pastato vidaus triukšmas sklinda dienos (7:00-19:00 val.), vakaro (19:00-22:00 val.) ir nakties (22:00-22:55 val. ir 6:00-7:00 val.) metu. Pastato išorinės atitvaros yra iš gelžbetoninių blokų, kurių storis 400 mm, todėl skaičiavimuose priimtas triukšmo izoliacijos rodiklis Rw yra 40 dB. Pastatas vertinamas kaip tūrinis triukšmo šaltinis;
* Atliekų plovimo pastatas (planuojamas), iš kurio vidaus, darbo metu, triukšmas sklis į aplinką. Patalpoje veiks aukšto spaudimo plovimo įrenginys, kurio skleidžiamas triukšmas yra 106 dB(A). Iš pastato vidaus triukšmas sklis dienos (7:00-19:00 val.), vakaro (19:00-22:00 val.) ir nakties (22:00-22:55 val. ir 6:00-7:00 val.) metu. Pastato išorinės atitvaros yra iš gelžbetoninių blokų, kurių storis 400 mm, todėl skaičiavimuose priimtas triukšmo izoliacijos rodiklis Rw yra 40 dB. Pastatas vertinamas kaip tūrinis triukšmo šaltinis;
* Atvira atliekų laikymo aikštelė (esama), kurioje dirba 2 dyzeliniai krautuvai. Kiekvieno krautuvo skleidžiamas triukšmas yra 74 dB(A). Krovos darbai aikštelėje atliekami dienos (7:00-19:00 val.), vakaro (19:00-22:00 val.) ir nakties (22:00-22:50 val. ir 6:00-7:00 val.) metu. Atvira atliekų aikštelė vertinama kaip plotinis triukšmo šaltinis;
* 35, 20, 15 ir 10 vietų lengvųjų automobilių stovėjimo aikštelės (4 vnt.) (esamos), į kurias autotransportas atvyksta ir iš jų išvyksta dienos (7:00-19:00 val.) ir nakties (5:50-7:00 val. ir 22:00-23:00 val.) metu, keičiantis darbo pamainoms. Skaičiavimuose priimta, kad dienos (7-19 val.) metu į vieną vietą atvyksta ir iš jos išvyksta 0,1 aut./val., o nakties (22-7val.) metu 0,21 aut./val. Į stovėjimo aikšteles atvyksta UAB „Nofir“ ir gretimybėje esančios UAB „Egersund Net“ darbuotojų lengvasis autotransportas. Automobilių stovėjimo aikštelės vertinamos kaip plotiniai triukšmo šaltiniai.

**Mobilūs triukšmo šaltiniai:**

* 4 sunkiosios autotransporto priemonės per parą, kurios į teritoriją atvyksta ir iš jos išvyksta tik dienos (8:00-17:00 val.) metu. Iš viso 8 sunkiosios aut./parą į abi puses dienos metu. Sunkiųjų transporto priemonių judėjimo keliai vertinami kaip linijiniai triukšmo šaltiniai.
* 130 lengvųjų autotransporto priemonių per parą, priklausančių UAB „Nofir“ ir UAB „Egersund Net“ darbuotojams. Autotransportas į teritoriją atvykstą ir iš jos išvyksta dienos (7:00-19:00 val.) ir nakties (5:50-7:00 val. ir 22:00-23:00 val.) metu, keičiantis darbo pamainoms. Iš viso 110 aut./parą į abi puses dienos metu ir 150 aut./parą į abi puses nakties metu. Lengvųjų transporto priemonių judėjimo keliai vertinami kaip linijiniai triukšmo šaltiniai.

Į ūkinės veiklos objekto teritoriją autotransportas patenka Gedimino g., Trumpoji g. ir Keramikos g. atkarpomis. Įvažiavimas į teritoriją yra pasukant iš Keramikos g. Atliekant autotransporto srauto sukeliamo triukšmo sklaidos skaičiavimus, buvo įvertintas vidutinis metinis paros eismo intensyvumas (toliau – VMPEI) artimiausiose viešo naudojimo Pramonės g., Gedimino g., Trumpoji g. ir Keramikos g. atkarpose.

**Ūkinės veiklos sukeliamas triukšmas**

Skaičiuojant ūkinės veiklos sukeliamą triukšmą, vertinamas dienos, vakaro ir nakties triukšmo lygis. Triukšmo lygis vertinamas artimiausioje gyvenamosios paskirties pastatų aplinkoje adresu Pramonės g. Nr. 5B, Keramikos g. Nr. 4 ir Trumpoji g. Nr. 5. Vertinamoje teritorijoje esantys gyvenamosios paskirties pastatai yra mažaaukštės statybos, todėl triukšmo lygis skaičiuojamas 1,5 m aukštyje nuo žemės paviršiaus.

Ūkinės veiklos sukeliamo triukšmo lygio skaičiavimo rezultatai artimiausioje gyvenamojoje aplinkoje pateikti lentelėje:

|  |  |  |  |
| --- | --- | --- | --- |
| Gyvenamosios paskirties pastatai, adresas | Suskaičiuotas triukšmo lygis, dB(A) | | |
| Diena  \*LL 55 dB(A) | Vakaras  \*LL 50 dB(A) | Naktis  \*LL 45 dB(A) |
| Pramonės g. Nr. 5B | 37-41 | 26-27 | 24-24 |
| Keramikos g. Nr. 4 | 29-30 | 19-21 | 24-26 |
| Trumpoji g. Nr. 5. | 31-32 | 18-21 | 21-22 |

**Autotransporto sukeliamas triukšmas**

Skaičiuojant viešojo naudojimo gatvėmis pravažiuojančio autotransporto srauto sukeliamą triukšmą vertinamas dienos, vakaro ir nakties triukšmo lygis. Triukšmo lygis vertinamas artimiausioje gyvenamosios paskirties pastatų aplinkoje, esančioje arčiausiai viešojo naudojimo gatvių, kuriomis naudojasi su ūkinė veiklos objektu susijęs autotransportas. Artimiausi gyvenamosios paskirties pastatai Pramonės g. Nr. 5B, Keramikos g. Nr. 4, Trumpoji g. Nr. 5 ir Gaurės g. Nr. 24. Vertinamoje teritorijoje esantys gyvenamosios paskirties pastatai yra mažaaukštės statybos, todėl triukšmo lygis skaičiuojamas 1,5 m aukštyje nuo žemės paviršiaus.

Autotransporto srauto sukeliamo triukšmo lygio skaičiavimų rezultatai artimiausioje gyvenamosios paskirties pastatų aplinkoje pateikti lentelėje:

|  |  |  |  |
| --- | --- | --- | --- |
| Gyvenamosios paskirties pastatai, adresas | Suskaičiuotas triukšmo lygis, dB(A) | | |
| Dienos  \*LL 65 dB(A) | Vakaro  \*LL 60 dB(A) | Nakties  \*LL 55 dB(A) |
| Pramonės g. Nr. 5B | 49-53 | 48-52 | 42-46 |
| Keramikos g. Nr. 4 | 48-52 | 46-50 | 41-44 |
| Trumpoji g. Nr. 5. | 51-58 | 49-56 | 44-50 |

**IŠVADOS:**

* Prognozuojama, kad žūklės pramonės atliekų tvarkymo įmonės UAB Nofir Pramonės g. 5I ir 5U, Tauragėje ūkinės veiklos sukeliamas triukšmo lygis artimiausioje gyvenamojoje aplinkoje dienos, vakaro ir nakties metu neviršys triukšmo ribinių dydžių, reglamentuojamų ūkinės veiklos objektams pagal HN 33:2011 1-os lentelės 4-ą punktą.
* Viešojo naudojimo gatvėmis pravažiuojančio ir su žūklės pramonės atliekų tvarkymo įmonės UAB Nofir Pramonės g. 5I ir 5U, Tauragėje ūkine veikla susijusio autotransporto sukeliamas triukšmo lygis artimiausioje gyvenamojoje aplinkoje dienos, vakaro ir nakties metu neviršija triukšmo ribinių dydžių, reglamentuojamų pagal HN 33:2011 1-os lentelės 3-ią punktą.

Šiuo metu nėra poreikio ruošti triukšmo mažinimo priemonių planą.

**17. Įrenginio eksploatavimo laiko ribojimas.**

Įrenginio eksploatavimo laikas aplinkosauginiu požiūriu nėra ribojamas nei paros, nei metų sezono atžvilgiu.

**18. Sąlygos kvapams sumažinti.**

Veiklavietėje tvarkomi fiziškai nusidėvėję tinklai, žuvų fermų pašarų tiekimo vamzdžiai ir juos laikančios konstrukcijos. Tvarkomi plastikiniai tinklai neturi kvapo, dumblių ant tinklų nėra. Sutartyse dėl žuvų fermų pašarų tiekimo vamzdžių priėmimo turi būti numatyta, kad jie bus švarūs ir nebus užteršti pašarų likučiais. Priimant šias atliekas, darbuotojas vizualiai turi apžiūrėti šias atliekas, ir, nustačius taršos atvejus, grąžinti siuntėjui. Neužteršti vamzdžiai kvapo neturi. Žuvų fermų tinklai ir žvejybiniai tinklai jau būna išplauti, todėl kvapo nėra. Susidaręs dumblas (19 08 13\*) turi būti laikomas uždaroje patalpoje sandariuose maišuose, todėl nemalonaus kvapo susidarymui neturės įtakos. UAB „Nofir“ nėra gavusi nusiskundimų iš gretimybėje dirbančių įmonių ir/ar gyventojų. Atliekų plovimas turi būti nepertraukiamas, todėl vanduo bus pastovioje cirkuliacijoje ir valyme. Vandenų talpos ir plovimo nuotekų įranga turi būti sandari.

**19. Kitos leidimo sąlygos ir reikalavimai.**

1. Atliekų tvarkymo veiklą galima vykdyti tik turint banko garantiją ar laidavimo draudimo sutartį, skirtą Atliekų tvarkymo veiklos nutraukimo plane numatytų priemonių įgyvendinimui. Kas du metus turi būti pateikta Aplinkos apsaugos agentūrai patikslinta sąmata. Naujas arba pratęstas banko garantas ar laidavimo draudimo sutartis turi būti pateikti Aplinkos apsaugos agentūrai ne vėliau kaip prieš 6 savaites iki banko garantijos ar laidavimo draudimo sutarties galiojimo pabaigos.
2. Įrenginio teritorija, įskaitant atliekų laikymui skirtus plotus ir uždaras saugyklas, privalo būti tvarkoma ir prižiūrima taip, kad būtų išvengta neteisėto ir atsitiktinio dirvožemio, paviršinio ir požeminio vandens užteršimo bet kokiais teršalais.
3. Įrenginio operatorius privalo vykdyti aplinkos monitoringą, įskaitant požeminio vandens ir dirvožemio monitoringą pagal patvirtintas ir reguliariai atnaujinamas programas.
4. Visi vykdomo aplinkos monitoringo taškai (požeminio vandens paėmimo šuliniai, dirvožemio pavyzdžių paėmimo vietos) turi būti saugiai įrengti, pažymėti ir saugojami nuo atsitiktinio jų sunaikinimo.
5. Įrenginio sistemos, agregatai ir įranga (atliekų priėmimo, laikymo, vietoje atliekamo pirminio apdorojimo įrenginiai, vietoje esančių likučių ir nuotekų valymo arba laikymo įrenginiai, krovimo priemonės, įvairių operacijų matavimo (tikrinimo sistemos, registruojančios ir atliekančios atliekų apdorojimo sąlygų stebėseną), talpos, žarnos, jungtys, sklendės ir vožtuvai turi būti eksploatuojami pagal jiems nustatytus eksploatavimo parametrus (reikalavimus) ir periodiškai tikrinami ir esant reikalui keičiami, o patikrinimai registruojami. Patikrinimų dažnumą nusistato veiklos vykdytojas.
6. Iki pilno veiklos nutraukimo veiklos vietos būklė turi būti pilnai sutvarkyta, kaip numatyta įrenginio projekte, planuose ir reglamentuose. Galutinai nutraukdamas veiklą, jos vykdytojas privalo įvertinti dirvožemio ir požeminių vandenų užterštumo būklę pavojingų medžiagų atžvilgiu. Jei dėl įrenginio eksploatavimo pastarieji labai užteršiami šiomis medžiagomis, ir jų būklė skiriasi nuo pirminės būklės eksploatavimo pradžioje, veiklos vykdytojas turi imtis būtinų priemonių dėl tos taršos, siekdamas atkurti tą eksploatavimo vietos būklę.
7. Įrenginio personalas turi būti supažindintas su atliekų naudojimo ir šalinimo techniniu reglamentu ir griežtai laikytis jo reikalavimų.
8. Atliekų priėmimo bei kitos procedūros (pvz., susijusios su galutine atliekų paskirties vieta, atliekų pakavimu ir pakuotėmis) ir jų įrašų turinys turi būti aiškiai nustatyti, saugojami ir laisvai prieinami kontroliuojančioms institucijoms.
9. Atliekų tikrinimo, iškrovimo ir mėginių ėmimo vietos privalo būti pažymėtos prie įvažiavimo pakabintame teritorijos plane ir pačioje teritorijoje.
10. Privalo būti užtikrinamas atliekų kilmės, jų savybių ir tvarkymo operacijų atsekamumas pagal susirašinėjimo su atliekų tiekėju įrašus, atliekų gavimo ir operacijų atlikimo su jomis registravimo įrašus, atliekų pakuotės (taros) žymėjimą, atskiruose darbo vietose atliekamus įrašus ir elektroninio registravimo duomenis.
11. Įrenginio operatorius privalo Aplinkos apsaugos departamento prie Aplinkos ministerijos Klaipėdos valdybai (toliau – Klaipėdos valdyba) pateikti informaciją apie nutrauktas atliekų priėmimo sutartis dėl besikartojančių aplinkosauginių pažeidimų (pvz. pateikiamos sumaišytos arba užterštos atliekos).
12. Gamtinių resursų, įskaitant vandens, sunaudojimas, atliekų tvarkymas, teršalų į aplinką išmetimas turi būti reguliariai apskaitomas, o duomenys registruojami atitinkamuose žurnaluose ir laisvai prieinami kontroliuojančioms institucijoms.
13. Apskaitos ir matavimo prietaisai turi atitikti metrologinius reikalavimus ir reguliariai kalibruojami.
14. Įrenginio operatorius privalo pranešti Aplinkos apsaugos agentūrai ir Klaipėdos valdybai apie bet kokius planuojamus įrenginio pobūdžio arba veikimo pasikeitimus ar išplėtimą, kurie galėtų daryti neigiamą poveikį aplinkai.
15. Avarijos arba bet kokio eksploatacijos sutrikimo atveju būtina kiek įmanoma skubiau pristabdyti arba nutraukti įrenginio darbą, kol bus atkurtos normalios eksploatacijos sąlygos.
16. Įrenginio operatorius privalo pranešti Klaipėdos valdybai apie pažeistas šio leidimo sąlygas, didelį poveikį aplinkai turintį incidentą arba avariją ir nedelsiant imtis priemonių apriboti poveikį aplinkai ir užkirsti kelią galimiems incidentams ir avarijoms ateityje.
17. Veiklos vykdytojas privalo užtikrinti tinkamą objekto apsaugą, kad pašaliniai asmenys negalėtų jame lankytis, o taip pat, kad iš objekto nebūtų išnešamos bet kokios atliekos ar daiktai.
18. Įrenginio operatorius privalo reguliariai ir laiku kompetentingoms aplinkosaugos institucijoms teikti reikiamas ataskaitas.
19. Gavus patikimą informaciją, kad vykdomos veiklos triukšmas už įmonės sanitarinės zonos ribų viršija higienos normoje nustatytus ribinius dydžius, apie tai būtina informuoti kompetentingas institucijas, o taip pat imtis priemonių koreguojant sanitarinę apsaugos zoną ir/ar techninėmis bei organizacinėmis priemonėmis slopinant triukšmo šaltinius.
20. Gavus patikimą informaciją, kad vykdomos veiklos skleidžiami kvapai viršija higienos normos HN 121:2010 reglamentuojamą kvapo lygį už įmonės sanitarinės zonos ribų, apie tai būtina informuoti kompetentingas institucijas, o taip pat imtis priemonių koreguojant sanitarinę apsaugos zoną ir/ar techninėmis bei organizacinėmis priemonėmis slopinant kvapų šaltinius.

**TARŠOS INTEGRUOTOS PREVENCIJOS IR KONTROLĖS LEIDIMO**

**NR. T-KL.10-25/2019 PRIEDAI**

1.Paraiška su priedais.

2.Atliekų naudojimo ar šalinimo techninis reglamentas.

3.Atliekų naudojimo ar šalinimo veiklos nutraukimo planas.

**4.Susirašinėjimo dokumentai:**

1. 2018-11-27 Aplinkos apsaugos agentūros atrankos išvada dėl poveikio aplinkai vertinimo.

2. 2018-12-31 banko „Luminor“ bankinio pavedimo nurodymas (230 EUR).

3. 2019-01-08 banko „Luminor“ bankinio pavedimo nurodymas (230 EUR).

4. Aplinkos apsaugos agentūros 2019-01-24 raštas Nr. (30.1)-A4-567 Nacionalinio visuomenės sveikatos centro prie Sveikatos apsaugos ministerijos Klaipėdos departamentui dėl UAB „Nofir“ paraiškos TIPK leidimui gauti.

5. Aplinkos apsaugos agentūros 2019-01-24 raštas Nr. (30.1)-A4-566 Aplinkos apsaugos departamentui prie Aplinkos ministerijos dėl UAB „Nofir“ paraiškos TIPK leidimui gauti.

6. Aplinkos apsaugos agentūros 2019-01-24 raštas Nr. (30.1)-A4-568 Tauragės rajono savivaldybės administracijai dėl UAB „Nofir“ paraiškos TIPK leidimui gauti.

7. Aplinkos apsaugos departamento 2019-02-08 raštas Nr. (5.3)-AD5-2016 Aplinkos apsaugos agentūrai dėl UAB „Nofir“ paraiškos TIPK leidimui gauti.

8. Nacionalinio visuomenės sveikatos centro prie Sveikatos apsaugos ministerijos Tauragės departamento 2019-02-12 raštas Nr. (7-11 14.3.12E)2-6764 Aplinkos apsaugos agentūrai dėl UAB „Nofir“ paraiškos TIPK leidimui gauti.

9. Aplinkos apsaugos agentūros 2019-03-15 sprendimas Nr. (30.1)-A4-2028 dėl UAB „Nofir“ paraiškos TIPK leidimui gauti nepriėmimo.

10. UAB „Ekotėja“ 2019-04-08 raštas Nr. 1-16 atsakant į pastabas dėl UAB „Nofir“ paraiškos TIPK leidimui gauti nepriėmimo.

11. Lietuvos geologijos tarnybos 2019-04-11 raštas Nr. (6)-1.7-2296 Aplinkos apsaugos agentūrai dėl geologinio tyrimo vertinimo ir monitoringo programos.

12. Aplinkos apsaugos agentūros 2019-04-17 raštas Nr. (30.1)-A4-3147 Aplinkos apsaugos departamentui prie Aplinkos ministerijos dėl UAB „Nofir“ patikslintos paraiškos TIPK leidimui gauti.

13. Aplinkos apsaugos departamento 2019-04-30 raštas Nr. (5.3)-AD5-7638 Aplinkos apsaugos agentūrai dėl patikslintos UAB „Nofir“ paraiškos TIPK leidimui gauti.

14. Aplinkos apsaugos agentūros 2019-05-03 raštas Nr. (30.1)-A4-3469 UAB „Ekotėja“ dėl banko garanto.

15. 2019-05-10 banko „Luminor“ garanto kopija.

16. Aplinkos apsaugos agentūros 2019-05-28 sprendimas Nr. (30.1)-A4-4082 dėl UAB „Nofir“ paraiškos TIPK leidimui gauti priėmimo.

2019 m. birželio 18 d.

(Priedų sąrašo sudarymo data)

Aplinkos apsaugos agentūros

direktoriaus pavaduotoja, atliekanti direktoriaus funkcijas Aldona Margerienė \_\_\_\_\_\_\_\_\_\_\_\_\_\_\_\_

(Vardas, pavardė) (parašas)

A. V.